Zápisnica

z 13. zasadnutia Obecného zastupiteľstva v Dolných Mladoniciach

konaného dňa 14.12.2021

Prítomní: podľa prezenčnej listiny

Zasadnutie obecného zastupiteľstva otvoril a viedol starosta obce.

Oboznámil prítomných s programom a pristúpil k jednotlivým bodom programu.

**Bod 1. Overovatelia zápisnice**

V bode 1 starosta určil overovateľov zápisnice a zapisovateľa zápisnice. Za zapisovateľa bola určená p. Alemanová, overovatelia zápisnice p. Alakšová M. a Šurina M.

**Bod 2. Schválenie úpravy rozpočtu 4/2021**

Obecné zastupiteľstvo schválilo úpravu rozpočtu obce č. 4/2021 podľa predneseného návrhu pripraveného hospodárkou obce. Úprava rozpočtu zahŕňa úpravu bežného rozpočtu v čerpaných položkách.

Hlasovanie: za: 3 proti: 0 zdržal sa: 0

**Uznesenie č. 12/2021**

Obecné zastupiteľstvo v Dolných Mladoniciach

**s ch v a ľ u j e**

rozpočtové opatrenie obce č. 4/2021 podľa predneseného návrhu.

**Bod 3. Použitie rezervného fondu**

Hospodárka obce navrhla úpravu rozpočtu vo finančných operáciách použitím rezervného fondu vo výške 1500,00 €, nakoľko obec spláca úver na požiarnu zbrojnicu a tiež financovala projektovú dokumentáciu na kultúrny dom. Nakoľko obec nedokáže vykryť uvedené kapitálové výdavky bežnými príjmami, navrhla použiť na tento účel rezervný fond, s čím poslanci súhlasili.

Hlasovanie: za: 3 proti: 0 zdržal sa: 0

**Uznesenie č. 13/2021**

Obecné zastupiteľstvo v Dolných Mladoniciach

**s ch v a ľ u j e**

použitie rezervného fondu vo výške 1500,00 € na vykrytie kapitálových výdavkov v obci.

**Bod 4. VZN o miestnych daniach a poplatkoch v obci**

Obecné zastupiteľstvo schválilo VZN o miestnych daniach a poplatkoch, ktoré bolo upravené o sadzby na miestnych daniach, týkajúcich sa sadzieb za pozemky a stavby.

Hlasovanie: za: 3 proti: 0 zdržal sa: 0

**Uznesenie č. 14/2021**

Obecné zastupiteľstvo v Dolných Mladoniciach

**s ch v a ľ u j e**

VZN o miestnych daniach a poplatkoch v obci.

**Bod 4. Rôzne**

1. Poslanci sa dohodli na odpise vodomerov do 24.12.2021 za priaznivých podmienok.
2. Poslanci schválili zníženie odmeny vodára na sumu 180,00€.

Diskusia prebiehala počas prejednávaných bodov. Keďže nikto z prítomných nemal žiadne ďalšie body do diskusie, starosta poďakoval prítomným a rokovanie obecného zastupiteľstva ukončil.

Zapísal: M.Alemanová, pracovníčka OcÚ

Overovatelia zápisnice

Alakšová M. ............................................

Šurina M. .............................................